РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 1 / 4.02.2017г.

ИЗБОРИ ЗА НАРОДНО СЪБРАНИЕ

На 4 ФЕВРУАРИ 2017 г. от 11:00 часа се проведе заседание на Районната избирателна комисия Благоевград, при следния Д н е в е н р е д:

1. Проекти на решения

* определяне на срока за подаване на документи за регистрация на кандидати за народни представители за Народно събрание в изборите на 26 март 2017 г.;
* определяне на срока за подаване на документи в РИК 01 за регистрация на инициативните комитети за участие в изборите за народни представители за Народно събрание на 26 март 2017 г;
* брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им
* провеждане на заседания на РИК, място за обявяване на решенията на Районна избирателна комисия Благоевград, избор на говорител.

1. Разни.

ПРИСЪСТВАХА:

Мартин Бусаров, Бехра Осман, Йордан Симонски, Изабела Божилова, Йорданка Борисова, Елена Панчева, Димитър Колев, Антоанета Богданова, Весела Цомпова-Стоянова, Елена Димитрова, Вилислав Балев, Мустафа Сирачки, Янко Иванов.

ОТСЪСТВАХА: Георги Мавродиев, Мария Стойнева, Илия Милев, Маграрита Тодорова.

Заседанието бе открито в 11:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 13 членове, от които» ЗА» 13 , » ПРОТИВ» няма.

Дневният ред е приет.

М.Бусаров: Колеги, добре дошли на първото заседание на РИК, както знаете с решение на ЦИК от 2 февруари присъстващите тук сме назначени за членове на РИК Благоевград. Предлагам да представя колегите, които са за първи път в РИК.

\*Следва кратко представяне на членове на РИК.

М. Бусаров: За да не губим време подготвил съм четири проекта на решения, които ви предлагам да разгледаме днес. Както знаете, трябва да нараним печатите на РИК, трябва да си определим работно време, трябва да подновим информацията на интернет страницата, а също така да дадем срок за регистрация на евентуално образувани Инициативни комитети, а така също и на партиите да предложат своите кандидати за народни представители. В този смисъл има произнесени две решения на ЦИК.

В. Цомкова-Стоянова: Господин председател, колеги, позволих си да приготва решенията на ЦИК. Те са с номера 4154 и 4159 от 30,01,2017 г. Отнасят се до решенията, които трябва да вземем относно сроковете за подаване на документи в РИК.

\*Следват кратки обсъждания.

Й. Симонски: Колеги, предлагам Ви да гласуваме. Тъй като виждам, че всички сме наясно какви са ни правомощията и задълженията на първото ни заседание.

:. Бусаров: Колеги предлагам Ви :

Проект за решение с номер Р1

ОТНОСНО: провеждане на заседания на РИК, място за обявяване на решенията на Районна избирателна комисия Благоевград, избор на говорител.

На основание чл.72, ал.1, т.1 и ал.2 от Изборния кодекс и във връзка с Решение N:4150-НС от 27.01.2017г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Районната избирателна комисия Благоевград ще заседава в дните **Вторник** и **Четвъртък**, от **18.00 часа**, на следния административен адрес: гр.Благоевград, пл. „Георги Измирлиев“ 9, в сградата на Областна администрация Благоевград, етаж 3, стая 36.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград ще се представлява от пред медиите от председателя или определен от него друг член на комисията.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, гласуваме.

Гласували 13 членове, от които » ЗА» 13 , » ПРОТИВ» няма.

Решение 1 е прието в 11.25 ч.

М. Бусаров: Колеги предлагам Ви :

Проект за решение с номер Р2

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:4145-НС от 27.01.2017г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Печатите на Районната избирателна комисия са три на брой.
2. Районната избирателна комисия – Благоевград определя Бехра Осман – секретар, който да маркира печатите на РИК, заедно с председателят Мартин Бусаров, след получаването им.

За маркирането на печатите да се състави протокол и да се положат по три отпечатъка от всеки печат.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, гласуваме.

Гласували 13 членове, от които » ЗА» 13 , » ПРОТИВ» няма.

Решение 2 е прието в 11.50 ч.

:. Бусаров: Колеги предлагам Ви :

Проект за решение с номер Р3

ОТНОСНО: определяне на срока за подаване на документи в РИК 01 за регистрация на инициативните комитети за участие в изборите за народни представители за Народно събрание на 26 март 2017 г.

На основание чл.72, ал.1, т.7 във връзка с т.11 от Изборния кодекс и във връзка с Решение N:4154-НС от 30.01.2017г. на ЦИК , при спазване на законоустановения кворум, Районната избирателна комисия-Благоевград

РЕШИ:

 1. Приемането на документите  за регистрация на инициативните комитети за участие в изборите за народни представители за Народно събрание на 26 март 2017 г. се извършва всеки календарен ден от **09.00 до 17.00ч**., в сградата на Областна администрация Благоевград, пл.“Георги Измирлиев“9, етаж 3, стая 36.

 2. Крайният срок за подаване на документи за регистрация на инициативен комитет е **17,00 ч. на 13 февруари 2017** г.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, гласуваме.

Гласували 13 членове, от които » ЗА» 13 , » ПРОТИВ» няма.

Решение 3 е прието в 12.10 ч.

М. Бусаров: Колеги предлагам Ви :

Проект за решение с номер Р4

ОТНОСНО: определяне на срока за подаване на документи за регистрация на кандидати за народни представители за Народно събрание в изборите на 26 март 2017 г.

На основание чл.72, ал.1, т.8 във връзка с т.9 И Т.10 от Изборния кодекс и във връзка с Решение N:4159-НС от 30.01.2017г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Приемането на документите  за регистрация на кандидати за народни представители за Народно събрание в изборите  на 26 март 2017 г. се извършва всеки календарен ден от **09.00 до 17.00ч**., в сградата на Областна администрация Благоевград, пл.“Георги Измирлиев“9, етаж 3, стая 36.

1. Кандидатите за народни представители, предложени от партии, коалиции и инициативни комитети, се регистрират от РИК в срок до 21.02.2017 г. включително. Крайният срок за подаване на документи за регистрация на кандидати за народни представители е **17,00 ч. на 21.02.2017** г. (32 дни преди изборния ден).

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, гласуваме.

Гласували 13 членове, от които » ЗА» 13 , » ПРОТИВ» няма.

Решение 3 е прието в 12.20 ч.

М. Бусаров: Колеги, преминаваме към т. 2 от Дневния ред.

Имам предложение за сформиране на работни групи от състав на РИК. Анализирайки как работихме на предишния РИК за президентските избори, и отчитайки, че освен назначаване на състава на СИК в изборния ни район, този път ще регистрираме партии и листи, а и застъпници на партиите, мисля, че е необходимо да се разделим и разпределим по групи именно по регистрация на листи, по регистрация на застъпници, и особено по състав и назначаване на СИК.

Дано не се повтори това, което видяхме на миналите избори с многобройните смени в състава на СИК…

Имам предложение 5 или 7 члена на РИК да отговарят за състав и назначаване на СИК , като следят и подготвят проекти за решения, 5 члена да отговарят за регистрацията на листите, и 5 члена да следят за регистрацията на застъпниците и представителите.

В.Балев:

Аз не съм съгласен. Така едни ще работят повече, а има малки общини с малко СИК, там няма проблеми.

И.Симонски:

Предлагам да помислим до вторник и ако се обединим около тази идея, да и дадем и имена и да определим работните групи. Нека го помислим малко.

Е.Панчева:

Аз по принцип подкрепям тази идея, има общини с малко СИК , но имаме Благоевград, Сандански, Петрич, Гоце Делчев…..почти половината от състава на СИК са в тези общини. Има резон да се сформира група и да разглежда постъпващите от тези общини документи.

В.балев:

Аз не съм против групи за работа, аз съм против едни да работят с големи общини а други да нямат и три смени в СИК, примерно до края.

М.Бусаров:

Колеги, колега Балев, като ви слушам и се убеждавам повече, че имаме нужда от такава организация на дейността в РИК. Нека помислим и на следващо заседание да го уточним с брой и имена.

А.Богданова:

И аз искам да допълня нещо – не само работни групи, ами и дежурни групи да се сформират, дори когато постъпи някакво искане или документ – да се реагира веднага, след завеждане. А завеждането да го правим ние – членовете на РИК, а не да разчитаме на евевнтуално назначени сътрудници….Предложението ми е да се разпределим максимално по задачи.

Всички имаме капацитет и мисля че ще се справим с изборите.

М.Бусаров:

Колеги, остана да се разпределим по общини, като отговорници. Аз имам готова схема, предлагам Ви я , чакам мнения,моля.

\*следва обсъждане на варианти

След обсъждането разпределението е следното:

Разпределение на членовете на РИК- 01 Благоевград по общини:

* за община Банско - Маргарита Тодорова
* за община Белица -Бехра Осман
* за община Благоевград - Вилислав Балев, Мартин Бусаров
* за община Гоце Делчев - Антоанета Богданова
* за община Гърмен - Мустафа Сирачки
* за община Кресна -Елена Димиторва
* за община Петрич - Мартин Бусаров, Весела Цомпова-Стоянова, Георги Мавродиев
* за община Разлог - Елена Панчева
* за община Сандански - Мартин Бусаров, Весела Цомпова-Стоянова,Мария Стойнева
* за община Сатовча - Янко Иванов
* за община Симитли - Илия Милев
* за община Струмяни - Йорданка Борисова
* за община Хаджидимово -Изабела Божилова
* за община Якоруда - Димитър Колев

М.Бусаров:

Преди да приключим, само да Ви уведомя, че ще обновим и инфото на интернет страницата ни,аз и секретарят на РИК ще имаме грижата.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Заседанието приключи в 12.30ч.

Следващо заседание на 07.02.2017г. – ВТОРНИК от 18.00ч.

Председател: Секретар:

Мартин Бусаров Бехра Осман